《寄人》
明代·郑琰

分袂当年待晓鸡，曲栏桥外锦堂西。
凫吞莲子房房苦，蝉抱杨堂树树啼。
深竹梦归神女婿，暮花伤别阮郎妻。
至今肠断春风候，豆蔻初生槿叶齐。

作者简介：福建闽县人，字翰卿。任侠遨游闽中。工诗，词馆诸公争延致之，高文典册，多出其手。后至南京，徽州富人吴生以上宾礼遇之，每醉常骂主人为“钱虏”。吴与其兄构讼，疑琰泄其阴事，文致捕置京兆狱，瘐死狱中。有《二陬诗稿》。